
    ÁLMOK ÉS SZIMBÓLUMOK


    Elménk minden éjjel az álmok titokzatos, megfoghatatlan birodalmába kalauzol minket, miközben nappal átélt élményeinket rendszerezi és színesíti.


    Függetlenül attól, hogy valaki milyen nemű, hogyan öltözködik, vagy milyen a csak rá jellemző, szimbolikus, fantasztikus világa, bizonyos elemek állandók: álomról álomra, emberről emberre ismétlődnek. Így hát éjszakai utazásainkra nemcsak közös élményekként tekinthetünk, hanem univerzális igazodási pontokként is, amelyek nélkülözhetetlenek, ha az álomértelmezés világában szeretnénk kalandozni.


    A szimbolikus élmények mélyen megérintenek minket. Lehetővé teszik, hogy kapcsolatba lépjünk egy emberen túli dimenzióval, amelyben a misztikum és az elmélkedés eggyé válik. Valójában minden szimbólum emberi történelmen átívelő jelentéseket és értelmezéseket hordoz: mélyebb lehetőségekre mutat, mint a látható, és olyan nyelvet beszél, amelyet bár a fülünk nem hallhat meg, de a lelkünk képes befogadni. Olyasmiről van szó, ami nagyobb és gyakran rejtett jelentéseket hordoz, amelyek értelmezésre várnak.


    Antropológiai, misztikus, történelmi, teológiai és ezoterikus kutatások egyaránt megerősítették az idők során, hogy bizonyos szimbolikus képek újra és újra megjelennek. Túlmutatnak időn, téren és egyénen, és a lélek történetét tolmácsolják számunkra.


    Különösen igaz ez, ha ezek a képek álmainkban tűnnek fel vagy ismétlődnek, ahol a tudattalan és a tudatalatti titkos kommunikációt folytat velünk. A szimbólumok megjelenése álmainkban fontos üzeneteket hordozhat, amelyek segítenek értelmezni az életünk egy adott pillanatában megbúvó szükségleteket és lehetőségeket.


    E szimbólumok jelentőségének felismerése tehát az első lépés belső világunk titkainak feltárásához.


    Ez az illusztrált könyv háromszáz szimbólumot mutat be – háromszáz állandó jelképet –, amelyek különböző korszakokból és kultúrákból érkeznek. A kategóriákba sorolt szimbólumok mindegyike mellett megtalálható a jelentése, amely nem csupán pszichoanalitikai elemzést kínál, hanem különféle tudományok és civilizációk értelmezéseit is feleleveníti.


    Azzurra D’Agostino

            TERMÉSZETI ELEMEK

            CSILLAG

          
        


        
          	
            VÁGY 🟎 SORS

          
        


        
          	
            AZ ÁLOM JELENTÉSE


            A csillag az önismeretet képviseli szokatlan megérzéseken, álmokon, érzelmeken és a képzeleten keresztül. A képzelet az, ami fénybe borítja és meghaladja létünk mindennapjait. Mély vágyakozást és egyfajta irányérzéket ébreszt bennünk.

            A SZIMBÓLUM JELENTÉSE


            A reneszánszban a „governo delle stelle” (csillagok kormányzása) kifejezést a nem tudatos viselkedés leírására használták, míg a „meg van írva a csillagokban” kifejezés valamilyen meghatározott sorsra utalt. A csillagok kalauzolják az utazókat, és hatással vannak az üzleti ügyekre, amelyek szerencsés vagy szerencsétlen csillagzat alatt köttetnek. Az alkimisták számára a csillag az én ragyogó egységét jelentette.

            PRESZTÍZS 🟎 KREATIVITÁS

          
        


        
          	
            AZ ÁLOM JELENTÉSE


            Az energiák legerősebbike, a kreatív termékenység kifejeződése látogat meg minket. A tudatalattink megismerésének és megvilágításának lehetőségét mutatja. Túl közel kerülni ezekhez a gyúlékony energiákhoz azt jelenti, hogy elveszünk: ha az emberi határokat feszegetjük, a pusztulással nézünk szembe.

            A SZIMBÓLUM JELENTÉSE


            Az évszázadok során a nap az uralkodók és vezetők jelképe volt, amely a kiválóságot és a földi hatalmat képviselte, de a tudás és a szentség fényét is szimbolizálta. A mindent látó szem az univerzális rend őre, fényével és melegével lehetővé teszi a boldogulást.

            HOLD

          
        


        
          	
            INSPIRÁCIÓ 🟎 SÖTÉT OLDAL

          
        


        
          	
            AZ ÁLOM JELENTÉSE


            A felkelő hold ihletet ad, és visszavezet minket saját rejtélyes mivoltunkhoz. Túlmutat a racionalitáson, és emlékeztet minket arra, hogy mindig van egy oldalunk, amely a sötétben marad. Emlékeztet a varázserőnkre, a kitörő öröm erejére és minden dolog körforgására.

            A SZIMBÓLUM JELENTÉSE


            Ez az égitest, amely minden hónapban meghal, majd újjászületik, a létezés ciklikus és rejtélyes áramlását jelképezi, és az árapálytól az emberi testig mindent befolyásol, amiben nedvesség van. Egyszerre gyönyörű és szörnyű, akár a halál kaszája, vagy mint az íj, amellyel Artemisz vadászott. Elmélkedésre hívó, vissza-visszatérő alakja az idők során számtalan művészt megihletett.

HOLD­FOGYATKOZÁS

          
        


        
          	
            EGYESÜLÉS 🟎 ELHAGYÁS

          
        


        
          	
            AZ ÁLOM JELENTÉSE


            A napfogyatkozás a tudattalan által elhomályosított egót képviseli, ahová a fénysugár nem jut be. A fogyatkozások ideiglenes természete, amelyben az ellentétek találkoznak (nap és hold, sötétség és fény, nappal és éjszaka), azt jelzi, hogy a fény eltűnését elkerülhetetlenül követi majd az újjászületése.

            A SZIMBÓLUM JELENTÉSE


            A fogyatkozás hiányt, megszűnést és elhagyást jelent. A sötétségre – még ha csak egy röpke pillanatra uralkodott is el – mindig katasztrofális események, például földrengések, járványok vagy egy uralkodó halálának előjeleként tekintettek.

            VÁLTOZÁS 🟎 BECSATORNÁZÁS

          
        


        
          	
            AZ ÁLOM JELENTÉSE


            A folyó magáról az életről mesél az áramláson, a szabadságon, a veszélyes sodrásokon, a fulladás veszélyén és az árvizeken keresztül, ugyanakkor az energia becsatornázását és egy irányba áramlását is mutatja. A dolgok mulandóságáról és az újjászületésről tanít nekünk.

            A SZIMBÓLUM JELENTÉSE


            A folyók életadó vizek, amelyek földrészeken, országokon keresztül hömpölyögnek, és amelyek mentén jelentős emberi civilizációk jöttek létre. A mítoszok arról mesélnek, hogyan keltek életre a nagy vizek a Földön, gyakran szentként tisztelt folyók formájában.

            ILLÚZIÓ 🟎 REJTÉLY

          
        


        
          	
            AZ ÁLOM JELENTÉSE


            A tavak rejtélyes vizek, amelyek felszínéről a valóság tekint ránk vissza. A világ tótágast áll, ahogy tükröződik a misztikus vízben, hogy aztán a parton túl ismét visszatérjen önmagába. Ezt az eltűnést jól mutatja a hasonlóság a „lagúna” és a latin „lacuna” szó között, melynek jelentése hiány, hézag, kitöltetlen űr.

            A SZIMBÓLUM JELENTÉSE


            Számos civilizációban a tó a halottak birodalma volt, az a hely, ahol a fizikai anyag átalakult egy másik világ mélyén. A tó a valóság tükre, mágikus teremtmények elvarázsolt tere, a női lét bölcsessége. Az élethez nélkülözhetetlen egyensúlyt jelképezi a természet és a szellem között.

            VÍZESÉS

          
        


        
          	
            EGYENSÚLY 🟎 SZÉTHASADÁS

          
        


        
          	
            AZ ÁLOM JELENTÉSE


            A vízesés kettészeli a tájat. Egy szakadás, amelynek felszabaduló ereje egy szakadékba zúdul, és amelynek mozgása éles ellentéte a statikus szikláknak. Robaja megtöri a táj csendjét, ereje pedig arra emlékeztet minket, hogy az állandóság is egy folytonosan mozgásban lévő áramlat része.

            A SZIMBÓLUM JELENTÉSE


            A vízesést olyan áramlásnak tekintik, amelynek ereje az alvilág sötét birodalmait táplálja, ahonnan aztán feltör, hogy újra megjelenjen bennünk. Erő, üvöltés, szakadék és örök mozgás. Kínában a vizet képviseli egy sárkány formájában.

            A GONDOLAT SEBESSÉGE 🟎 A KONKRÉTUMOK HIÁNYA

          
        


        
          	
            AZ ÁLOM JELENTÉSE


            Amikor a környezetünk túl zárt vagy fojtogató, szükségünk van rá, hogy nagy levegőt vegyünk, és kitisztítsuk az elménket. Ha levegővel álmodunk, az az intuíciót, a képzeletet, a gondolkodást és az absztrakciót jelképezi, de illékonyságával a teljesítmény és az állandóság hiányára is utalhat.

            A SZIMBÓLUM JELENTÉSE


            Ez az az elem, amelyben a szellemek, a lelkek és az istenségek lakoznak. Egy forrás, amely lehetővé teszi, hogy virágozzon az élet, meggyulladjon a tűz, és terjedjenek a hanghullámok. Ha nagy a nyomása, az olyan katasztrófákhoz vezethet, mint a hurrikánok és a tornádók. Borzongató és varázslatos, megihlet, és szárnyakat ad azoknak, akik repülni szeretnének.

            HATALMASSÁG 🟎 AZ ISTENI

          
        


        
          	
            AZ ÁLOM JELENTÉSE


            Az ég jelképezi a korlátlan teret, a lelkünkben tükröződő végtelent, és mindenekelőtt a menny és az istenek helyét. Éjszaka a pislákoló csillagokra úgy is tekinthetünk, mint a tudat szikráira a tudattalan sötétjében.

            A SZIMBÓLUM JELENTÉSE


            A buddhizmusban az ég tisztasága Buddha elméjének megvilágosodását szimbolizálja. Sok mítoszban az ég az istenségek lakhelye, az istenek királyának székhelye, aki a kozmikus rendet képviseli. Az égbolt szemlélése rádöbbenthet minket arra, hogy mennyire aprók és jelentéktelenek vagyunk a világmindenséghez képest.

